Abdulah Sidran

Abdulah Sidran (2. oktobar 1944 – 23. mart 2024) bio je bosanskohercegovački pjesnik, prozaik i filmski scenarist.Biografija saknjiga.weebly.com, pristupljeno: 23. 7.2014"Na današnji dan 02.10.1944. godine rođen je Abdulah Sidran" sigma.ba, pristupljeno: 23. 7.2014

 Biografija 
Sidran je osnovnu školu i gimnaziju pohađao u rodnom Sarajevu. Apsolvirao na Filozofskom fakultetu, grupa jugoslavenskih književnosti i srpskohrvatskog jezika. Bio je urednik lista "Naši Dani", deset godina radio na Radničkom univerzitetu "Đuro Đaković", potom desetak godina kao profesionalni književnik.

Uređivao je omladinske listove i časopise, predavačke tribine. Do aprila 1992. bio je zaposlen na RTV Sarajevo, kao "vodeći dramaturg". U književnosti se javio šezdesetih godina, pjesmama i prozom, u generaciji mladih književnika koju često nazivaju "šezdesetosmaškom". Za svoje pjesničke knjige nagrađivan je književnim i društvenim priznanjima (Šestoaprilska nagrada grada Sarajeva, Godišnja nagrada Udruženja književnika BiH, Godišnja nagrada Izdavačkog preduzeća "Svjetlost", Zmajeva nagrada) U ratu objavljena, knjiga njegove poezije "Sarajevski tabut" nagrađena je priznanjem, "Nagradom slobode", PEN-centra Francuske.

Izbori iz njegove poezije, u prevodu na njemački, francuski, italijanski, objavljeni u Austriji, Francuskoj, Italiji (Insel bin ich, im Herzen der Welt, Cercueil de Sarajevo, La bara di Sarajevo). Za italijansko, dvojezično, izdanje, dobio nagradu ”Premio letterario 1996 della Fondazione Laboratorio Mediterraneo”.

Scenarista je filmova  ”Sjećaš li se Dolly Bell?”, ”Otac na službenom putu”, reditelja Emira Kusturice, ”Kuduz” Ademira Kenovića. Bio je redovni član Akademije nauka i umjetnosti BiH i majstorski kandidat u šahu.

Preminuo je u Sarajevu, 23. marta 2024.

 Književna djela 
 Šahbaza, Kalibar 70, Sarajevo, 1970.
 Potukač, Centar za društvene djelatnosti omladine, Zagreb, 1971.
 Kost i meso, Veselin Masleša, Sarajevo, 1976.
 Dječija bolest: Otac na službenom putu, kazališni komad, Zajednica profesionalnih pozorišta BiH, Sarajevo, 1983.
 Otac na službenom putu, Mladost, Beograd, 1985.
 Bolest od duše, Univerzitetska riječ, Nikšić, 1988.
 Bolest od duše, Univerzitetska riječ, Nikšić, 1989.
 Potukač, Zadrugar, Sarajevo, 1990.
 Sarajevska zbirka, izabrane pjesme, Svjetlost, Sarajevo, 1991.
 Sarajevski tabut, Bosanska knjiga, Sarajevo, 1994.
 Dvije grafike, dvije pjesme, poetsko – likovna mapa, Safet Zec/Abdulah Sidran, Udine, 1994.
 Planeta Sarajevo, BiH savez – Merhamet, Stockholm, 1995.
 Zdravo Bosno, stižem iz Sarajeva, putopis, Kameleon, Tuzla, 1996.
 Zašto tone Venecija, Bosanska knjiga, Sarajevo, 1996.
 Sarajevska zbirka i druge pjesme, Svjetlost, Sarajevo, 1997.
 Sarajevska zbirka, Preporod, Sarajevo, 1999.
 Sarajevska zbirka i druge pjesme, Sarajevo – Publishing, 1999.
 U Zvorniku ja sam ostavio svoje srce, Bosnia Ars, Tuzla, 2002.
 Kuduz, filmski scenarij, Vrijeme, Zenica, 2003.
 Kuduz, Bemust, Sarajevo, 2003.
 Sjećaš li se Doli Bel, Bosanska riječ, Sarajevo, 2003.
 Sarajevski tabut, Civitas, Sarajevo, 2004.
 Tvrđava Meše Selimovića, dramatizacija i scenarij, Oko, Sarajevo, 2004.
 Drama : Putopisi, Izabrana djela I –V, knj. 4, Bosnia Ars, Tuzla, 2004.
 Filmski scenariji, Izabrana djela I –V, knj. 3, Bosnia Ars, Tuzla, 2004.
 Pjesme, Izabrana djela I –V, knj. 1, Bosnia Ars, Tuzla, 2004.
 Proze, Izabrana djela I –V, knj. 2, Bosnia Ars, Tuzla, 2004.
 Publicistika, Izabrana djela I –V, knj. 5, Bosnia Ars, Tuzla, 2004.
 Sarajevska zbirka i druge pjesme, Svjetlostkomerc, Sarajevo, 2006.
 Morija, Pres-sing, Sarajevo, 2006.
 Morija, Svjetlostkomerc, Sarajevo, 2006.
 Pjesme poslije rata, Svjetlostkomerc, Sarajevo, 2006.
 Izabrane pjesme, Dinex, Beograd, 2007.
 Morija, Šahinpašić, Sarajevo, 2007.
 Dobročinitelj (sa Mersadom Berberom), Bošnjački institut, Sarajevo, 2008.
 Suze majki Srebrenice, Bemust, Sarajevo, 2009.
 Otkup sirove kože, roman, Službeni glasnik Beograd, 2011.
Ludilo vlasti posrkalo i posljednju kap pameti iz mozga tuzlanskog načelnika Jasmina Imamovića, kolumne, Art Atelje Sidran, Sarajevo, 2013.
 Oranje mora, publicistički tekstovi, Buybook, Sarajevo/Zagreb, 2015.
A Nurija veli, prozni zapisi, Connectum, Sarajevo, 2020.

 Prevedena književna djela 
 Pamatuješ Dolly Bellovou, prevod na češki: Milada Černa, Odeon, Praha, 1985.
 Insel bin ich, im herzen der welt : Gedichte 1965 – 1987, prevod na njemački : Klaus Detlef Olof, Wieser, Klagenfurt – Salzburg, 1993.
 Cercueil de Sarajevo, prevod na francuski : Mireille Robin, Fnac, Paris – Sarajevo, 1993.
 La bara di Sarajevo / Sarajevski tabut, prevod na italijanski : Silvio Ferari, Edizione e. Milano – Trieste, prvo izdanje: 1993., drugo, treće i četvrto : 1995., 1996., 2006.
 Due acquaforti, due poesie ( sa Safetom Zecom ), Edizioni del Tavolo Rosso, Udine, 1994.
 Je suis une ile au coeur du monde, prevod na francuski: Mireille Robin, La Nuee Bleue, Paris, 1995.
 The blindman sings to his city, prevod na engleski: Dubravka Dostal, Međunarodni centar za mir, Sarajevo, 1997.
 Varfor sjunker Venedig / Zašto tone Venecija, prevod na švedski: Sven Gustavsson, Glas BiH, Stckholm, 1999.
 A Zvornik ho lasciato il mio cuore, prevod na italijanski: Silvio Ferari, Edizioni Saraj. Milano, 2006.
 Il cieco canta alla sua citta, prevod na italijanski: Silvio Ferarai, Edizioni Saraj. Milano, 2006.
 Gošć z innego swiata, prevod na poljski: Grzegorz Latuszynski, Agawa, Warszawa, 2009.
 Romanzo Balcanico, priredio: Piero Del Giudice, Aliberti, Roma / Regio Emilia, 2009.
 Tears of the mothers of Srebrenica, prevod na engleski: Ahmed i Lejla Ananda, Bemust, Sarajevo, 2009.
 Dumu ummehat Srebrenica, prevod na arapski: Nurko Karaman, Bemust, Sarajevo, 2009.
 Terar for Srebrenicas mor, prevod na švedski: Đorđe Žarković, Bemust, Sarajevo, 2009.
 La lacrime delle madri di Srebrenica, preveli na italijanski: Nadira Šehović i Silvio Ferari, ADV Publishing House, Lugano, 2010.
 Il grasso di lepre, Casagrande editore, Bellinzona, 2010.
 Tabuti Sarajevas, Shtepia Botuese, Priština, 2011.
 Zakaj tonejo Benetke, Mladinska knjiga, Ljubljanja, 2017.

 Književne nagrade i priznanja 
 Godišnja nagrada Udruženja književnika BiH, 1979.
 Godišnja nagrada izdavačkog preduzeća Svjetlost, 1979.
 Zmajeva nagrada – Matica srpska, Novi Sad, 1980.
 Šestoaprilska nagrada grada  Sarajeva, 1986.
 Nagrada Skender Kulenović, 2002.
 Godišnja nagrada BZK Preporod, 2002.
 Bosanski stećak - nagrada Društva pisaca BiH za životno djelo, 2004.
 Velika Plaketa Kantona Sarajevo, 2006.
 Nagrada „25. novembar“, Sarajevo (2018).
 Nagrada za slobodu govora i izražavanja Fondacije za slobodu govora i izražavanja, USA, 1993.
 Nagrada Slobode PEN – centra Francuske, 1994.
 Premio letterario 1996. della Fondazione Laboratorio Mediterraneo
 Premio letterario dedicato a Umberto Saba, Trieste, 2005.

 Filmografija 
Jegulje putuju u Sargaško more, TV-drama (1979)
Veselin Masleša, TV-film (1981)
Sjećaš li se Dolly Bell?, debitantski igrani film (1981)
Otac na službenom putu, igrani film (1985)
Oslobađanje Isidora Katanića
Povratak Katarine Kožul, igrani film (1989)
Kuduz, igrani film, (1989)
Praznik u Sarajevu, igrani film, (1990-1991)
Savršeni krug, prvi dugometražni poslijeratni igrani film, sniman u Sarajevu i u BiH (1997)
(A)torzija, kratki igrani film (2002)

Reference

 Vanjski linkovi 
 BHDani

Kategorija:Rođeni 1944.
Kategorija:Umrli 2024.
Kategorija:Biografije, Sarajevo
Kategorija:Bosanskohercegovački scenaristi
Kategorija:Bosanskohercegovački pisci
Kategorija:Bosanskohercegovački umjetnici
Kategorija:Bosanskohercegovački dramaturzi
Kategorija:Bosanskohercegovački pjesnici
Kategorija:Članovi ANUBiH
Kategorija:Dobitnici Zmajeve nagrade
Kategorija:Dobitnici Nagrade Društva pisaca Bosne i Hercegovine
Kategorija:Dobitnici priznanja "Bosanski stećak"